На основу члана 6. став 1. Закона о заштити становништва од заразних болести („Службени гласник РС”, бр. 15/16 и 68/20) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 –УС, 44/14 и 30/18 – др. закон),

Влада доноси

У Р Е Д Б У

О ДОПУНИ УРЕДБЕ О ДОДАТКУ НА ОСНОВНУ ПЛАТУ ЗАПОСЛЕНИХ

У ЗДРАВСТВЕНИМ УСТАНОВАМА И ОДРЕЂЕНИХ ЗАПОСЛЕНИХ КОЈИ ОБАВЉАЈУ ПОСЛОВЕ У ОБЛАСТИ ЗДРАВЉА, ОДНОСНО ЗАШТИТЕ ЗДРАВЉА СТАНОВНИШТВА РЕПУБЛИКЕ СРБИЈЕ, ОДНОСНО ЛЕЧЕЊА И СПРЕЧАВАЊА ШИРЕЊА ЕПИДЕМИЈЕ БОЛЕСТИ COVID-19 ИЗАЗВАНЕ ВИРУСОМ SARS-CОV-2

Члан 1.

У Уредби о додатку на основну плату запослених у здравственим установама и одређених запослених који обављају послове у области здравља, односно заштите здравља становништва Републике Србије, односно лечења и спречавања ширења епидемије болести COVID-19 изазване вирусом SARS-CоV-2 („Службени гласник РСˮ, број 48/20), у члану 1. после става 1. додаје се став 2. који гласи:

„Право на додатак на основну плату из става 1. овог члана остварују и неговатељице у установама социјалне заштите и здравствени радници у Заводу за спорт и медицину спорта Републике Србије, почев од плате за јун 2020. године.ˮ.

Члан 2.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-4534/2020

У Београду, 4. јуна 2020. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић, с.р. |